แท้งลูกตั้งแต่วันที่26มี.ค ใช้วิธีดูดออกค่ะหลังรักษาไม่มีเลือดออกให้ทานยาคุมกำเนิดเพื่อปรับฮอร์โมนตั้งแต่วันแรกพอผ่านไป1อาทิตย์มีเลือดออกสีเข้มไม่มีลิ่มเลือดมาแบบเต็มผ้าอนามัยค่ะจนถึงปัจจุบันก็ยังออกเหมือนเดิมได้ประมาณ10วันแต่ไม่ปวดท้องใดๆแบบนี้เกิดจากสาเหตุอะไรค่ะกังวลกลัวว่าจะต้องกลับไปตรวจที่ รพ.อีก
สวัสดีค่ะ การมีเลือดออกหลังจากแท้งลูกนาน 10 วันดังกล่าว อาจเกิดจาก1. ยังแท้งไม่ครบ อาจยังมีเศษเนื่อเยื่อต่างๆ ค้างอยู่ในมดลูก แต่มักจะทำให้มีอาการปวดท้องน้อยร่วมด้วย2. การติดเชื้อในโพรงมดลูก แต่จะทำให้มีอาการปวดท้องน้อยเช่นกัน3. ผลข้างเคียงจากยาคุมกำเนิดที่ทานหากไม่มีอาการปวดท้องใดๆ และเลือดที่ออกมีปริมาณค่อยๆ ลดลงจนหมดไป ก็ไม่ได้อันตรายแต่อย่างใด แต่หากมีอาการปวดท้องมากขึ้นเรื่อยๆ หรือปริมาณเลือดที่ออกมีมากเท่าๆ เดิม หรือมานานเกิน 2 สัปดาห์แล้ว ควรหยุดทานยาคุมกำเนิด และงดการมีเพศสัมพันธ์หรือใช้ถุงยางอนามัยไปก่อนชั่วคราว หากยังคงมีเลือดออกอีก ควรกลับไปพบแพทย์อีกครั้งค่ะ